Diari Oficial de la Generalitat Valenciana


Sumari del DOGV 5440, del 31-01-2007 (2007/241)

RESOLUCIÓ de 18 de desembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 10.778,15 m² de superfície, de recent mesurament, situada a Alcoi (Alacant), carrer La Serreta, realitzada per l'ajuntament del dit municipi a favor de la Generalitat, per a ser destinada a la regularització juridicopatrimonial de l'Institut d'Educació Secundària Batoi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5440

Data del DOGV
:   31-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/241


Data del document
:   18-12-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alcoi
    * cultura regional
    * propietat immobiliària
    * transmissió de la propietat

L'Ajuntament d'Alcoi, en sessió plenària realitzada el dia 29 de setembre del 2006, va acordar la cessió gratuïta a la Generalitat de la parcel·la de 10.778,15 m², de recent mesurament, situada al carrer La Serreta de la dita població, amb la finalitat de destinar la parcel·la a la regularització juridicopatrimonial de l'Institut d'Educació Secundària Batoi. Tal com consta en l'acord esmentat, l'immoble té caràcter de domini públic.  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la parcel·la.  
La cessió es realitza basant-se en el que disposa l'article 37 de la Llei 14/2003, de Patrimoni de la Generalitat, que regula la mutació demanial externa i la disposició addicional onze de la llei esmentada.  
En conseqüència, en aplicació dels preceptes esmentats, i del que disposen els articles 44 i 27.2.c) de la Llei de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Alcoi de la parcel·la de 10.778,15 m² de superfície, de recent mesurament, situada al carrer La Serreta de la dita població, que confronta: davant, carrer La Serreta; darrere, resta finca, actualment finca municipal destinada a zona verda; dreta, dipòsit d'aigua Batoi; i oest, grup Castellar, actualment carrer de vianants al mig.  
Consta inscrita en el Registre de la Propietat d'Alcoi al tom 630, llibre 368, foli 44, finca 17476, inscripció 1a.   
Referència cadastral: 4926417QP9580P5861EY.  
L'immoble s'accepta lliure de càrregues i gravàmens i al corrent. de qualsevol despesa.  
Segon  
La cessió gratuïta realitzada per l'Ajuntament d'Alcoi, s'efectua amb la condició de destinar la parcel·la a regularització juridicopatrimonial de l'Institut d'Educació Secundària Batoi, i queda subjecta al que disposa l'article 37 de la Llei 14/2003, de Patrimoni de la Generalitat.  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 18 de desembre del 2006.- El conseller d'Economia, Hisenda i Ocupació: Gerardo Camps Devesa.